CELEX: 52011XG0122(01)
Language: lv
Date: 2011-01-22 00:00:00
Title: Padomes secinājumi par Revīzijas palātas Īpašo ziņojumu Nr. 4/2010 “Vai Leonardo da Vinci programmas mobilitātes plāna koncepcija un pārvaldība spēs nodrošināt reālus rezultātus?”

22.1.2011   
            
            
               LV
            
            
               Eiropas Savienības Oficiālais Vēstnesis
            
            
               C 22/1
            
         Padomes secinājumi par Revīzijas palātas Īpašo ziņojumu Nr. 4/2010
   “Vai Leonardo da Vinci programmas mobilitātes plāna koncepcija un pārvaldība spēs nodrošināt reālus rezultātus?”
   2011/C 22/01
   EIROPAS SAVIENĪBAS PADOME,
   ŅEMOT VĒRĀ Padomes secinājumus par Revīzijas palātas izstrādāto īpašo ziņojumu izskatīšanas uzlabošanu saistībā ar budžeta izpildes apstiprinājuma procedūru (1),
   ATGĀDINOT, ka Leonardo da Vinci ir Mūžizglītības programmas (2007–2013) apakšprogramma, par kuras īstenošanu un uzraudzību vispārīgi ir atbildīga Eiropas Komisija, sadarbojoties ar valstu iestādēm,
   UN ATZĪSTOT, ka lielāko šīs apakšprogrammas daļu veido mobilitātes projekti,
   
               1.
            
            
               PAUŽ GANDARĪJUMU PAR Revīzijas palātas Īpašo ziņojumu Nr. 4/2010, ar kuru novērtē Leonardo da Vinci programmas mobilitātes plāna koncepciju un pārvaldību saskaņā ar Mūžizglītības programmu (2).
            
         
               2.
            
            
               ŅEM VĒRĀ Eiropas Komisijas atbildes, kas pievienotas ziņojumam.
            
         
               3.
            
            
               IZSAKA ATZINĪBU par jau veiktajiem pasākumiem, lai uzlabotu Komisijas pieeju Leonardo da Vinci programmas pārvaldībā.
            
         
               4.
            
            
               ATZĪST Revīzijas palātas vispārējo secinājumu, ka, lai arī ir vajadzīgi turpmāki centieni Leonardo da Vinci mobilitātes plāna darbības uzlabošanai, šā plāna koncepcija un pārvaldība patiešām varētu vainagoties ar efektīviem rezultātiem.
            
         
               5.
            
            
               TOMĒR APSTIPRINA Revīzijas palātas ziņojumā ietvertos ieteikumus un AICINA KOMISIJU attiecībā uz pašreizējo un turpmākām programmām:
               
                           a)
                        
                        
                           uzlabot sistēmu ziņojumiem par Leonardo da Vinci programmas rezultātiem un izveidot visaptverošu sistēmu tās ietekmes novērtēšanai, vienlaikus samazinot vispārējo administratīvo slogu, jo sevišķi, nekavējoties pabeidzot attiecīgo THE lietojumprogrammu un rīku izveidi;
                        
                     
                           b)
                        
                        
                           nodrošināt valstu iestādēm kvalitatīvāku atgriezenisko saiti, kurā jāietver kodolīgs viedoklis par programmas īstenošanu valstīs un jāizceļ stiprās un vājās puses;
                        
                     
                           c)
                        
                        
                           uzlabot pieteikumu novērtēšanas procedūru, piemēram, sīkāk izstrādāt vērtētājiem paredzēto novērtēšanas rokasgrāmatu un izvērtēt pieteikumu novērtēšanas pārbaužu rentabilitāti, veicot kvalitātes un ietekmes uzraudzības apmeklējumus valstīs, kuras piedalās programmā;
                        
                     
                           d)
                        
                        
                           uzlabot kvalitātes un ietekmes uzraudzības sistēmu un saskaņot to ar gada darbības pārskatiem, kurus šobrīd veic valstu aģentūras, vienlaikus cenšoties izvairīties no to darba slodzes palielināšanas,
                        
                     
                           e)
                        
                        
                           saskaņot darba programmas un gada ziņojuma struktūru, lai varētu veikt rezultātu salīdzinājumu ar plānoto sniegumu;
                        
                     
                           f)
                        
                        
                           apzināt iespējas nodrošināt lietošanai draudzīgu un efektīvu partneru meklēšanas rīku, kas paredzēts, lai sekmētu ārvalstu dalībnieku uzņemšanu;
                        
                     
                           g)
                        
                        
                           ne vēlāk kā 2012. gada jūnijā informēt Padomi par sasniegto šo ieteikumu īstenošanā.
                        
                     
         
               6.
            
            
               AICINA DALĪBVALSTIS UN KOMISIJU īpašajā ziņojumā ietvertos ieteikumus ņemt vērā plašākā kontekstā, gatavojot un apspriežot nākamās paaudzes ES programmas izglītības un apmācību jomā.
            
         
      (1)  Dok. 7515/00 FIN 127 (2000. gada 3. aprīlis) + COR 1 (2000. gada 12. aprīlis).
   
      (2)  Īpašais ziņojums Nr. 4/2010: “Vai Leonardo da Vinci programmas mobilitātes plāna koncepcija un pārvaldība spēs nodrošināt reālus rezultātus?” (Dok. 14619/10 FIN 452 EDUC 160 SOC 624 (2010. gada 7. oktobris)).